Document ID: 32004R1267

UREDBA KOMISIJE (ES) št. 1267/2004
z dne 8. julija 2004
o določitvi koeficientov prilagajanja za uporabo posebnih referenčnih količin standardnih pridelovalcev in posebnih nadomestil nestandardnih pridelovalcev v okviru dodatne količine, za uvoz banan v nove države članice, v obdobju od 1. maja do 31. decembra 2004
KOMISIJA EVROPSKIH SKUPNOSTI JE -
ob upoštevanju Pogodbe o Evropski skupnosti,
ob upoštevanju Uredbe Komisije (ES) št. 838/2004 z dne 28. aprila 2004, o prehodnih ukrepih za uvoz banan v Skupnost, zaradi pridružitve Češke, Estonije, Cipra, Litve, Latvije, Madžarske, Malte, Poljske, Slovenije in Slovaške (1) še posebej člena 6, odstavka 2 in člena 7, odstavka 1,
sklenila:
(1)
Uredba (ES) št. 838/2004 je določila 300 000 ton dodatne razpoložljive količine za uvoz banan v nove države članice in sicer v obdobju od 1. maja do 31. decembra 2004, po 249 000 ton za standardne pridelovalce in 51 000 ton za nestandardne pridelovalce.
(2)
Med čakanjem na rezultate nadzora, preverjanjem dokumentov in ostalih dokazil, ki jih pridelovalec predloži v skladu s členom 6 Uredbe (ES) št. 414/2004 (2), ali z nacionalnimi določili, ki so jih nove države članice pred pridružitvijo sprejele v ta namen, členi 5, 6 in 7 Uredbe (ES) št. 838/2004 predvidevajo za vsakega pridelovalca, odvisno od primera, od referenčne količine ali od začasnega nadomestila, določitev za podelitev uvoznih dovoljenj na začetku meseca maja, za prvi del dodatne količine. V skladu s tem je Uredba (ES) št. 839/2004 (3) določila potrebne koeficiente prilagajanja za določitev začasnih posameznih količin pridelovalcev.
(3)
Po preteku delovanja nadzora, ob uporabi členov 6 in 7 spremenjene Uredbe (ES) št. 838/2004, je treba določiti potrebne koeficiente prilagajanja, da bi pristojni nacionalni organi določili posebne referenčne količine standardnih pridelovalcev in posebna nadomestila nestandardnih pridelovalcev in sicer v obdobju od 1. maja do 31. decembra 2004.
(4)
Glede na obvestila nacionalnih organov, se skupni znesek posebnih referenčnih količin standardnih pridelovalcev zviša na 574 641,499 ton; skupni znesek zahtev za posebna nadomestila nestandardnih pridelovalcev pa se zviša na 203 401,506 ton.
(5)
Zato je treba določiti, v skladu z dodatno količino in z obvestili držav članic, zgoraj omenjene koeficiente prilagajanja. Da bi pridelovalci lahko vložili svoje zahteve po certifikatih ob pravem času, tj. v juliju 2004, za drugi del dodatne količine, morajo določila te uredbe stopiti v veljavo takoj -
SPREJELA TO UREDBO:
Člen 1
V okviru razpoložljive dodatne količine za uvoz banan v nove države članice in sicer v obdobju od 1. maja do 31. decembra 2004, določene v členu 3 Uredbe (ES) št. 838/2004,
a)
je koeficient prilagajanja za uporabo posebne referenčne količine vsakega standardnega pridelovalca, iz člena 6, odstavka 2, zgornje uredbe, 0,64964;
b)
je koeficient prilagajanja za uporabo zahtev za posebna nadomestila za vsakega nestandardnega pridelovalca, iz člena 7, odstavka 1, zgornje uredbe, 0,25073.
Člen 2
Ta uredba začne veljati z dnem objave v Uradnem listu Evropske Unije.
Uredba je v celoti zavezujoča in se neposredno uporablja v vseh državah članicah.
V Bruslju, 8. julija 2004

Labels: 3
17
15